Na temelju članka 8. točka 8.1. Ugovora o dodjeli bespovratnih sredstava za projekte koji se financiraju iz Fonda europske pomoći za najpotrebitije 2014. - 2020. od 23. ožujka 2021. godine i članka 51. Statuta Osnovne škole Šećerana, Školski odbor 04. svibnja 2021. godine donosi

**ODLUKU**

**o utvrđivanju kriterija**

**za sufinanciranje školskog obroka**

**u okviru projekta ''Vrijeme je za školski obrok 2020./2021.''**

Članak 1.

Ovom Odlukom utvrđuju se kriteriji za ostvarivanje prava na sufinanciranje školskog obroka, dokumenti kojima se dokazuje ispunjavanje kriterija i iznos sufinanciranja školskog obroka iz projekta ''Vrijeme je za školski obrok 2020./2021.'' odobrenog u okviru Poziva ''Osiguravanje školske prehrane za djecu u riziku od siromaštva (školska godina 2020. – 2021.)''.

Članak 2.

Provedba projekta ''Vrijeme je za školski obrok 2020./2021.'' započinje 23. ožujka 2021. i traje 5 mjeseci, uz mogućnost retroaktivnog financiranja prihvatljivih izdataka nastalih od 7. rujna 2020. godine.

Članak 3.

Pravo na sufinanciranje školskog obroka ostvaruju učenici koji ispunjavaju sljedeći kriterij:

**Djeca iz obitelji koje su korisnice prava na doplatak za djecu** (dokazuje se važećim Rješenjem o priznavanju prava na doplatak za djecu, Potvrdom HZMO-a o isplaćenom doplatku za djecu, uvjerenjem HZMO-a o priznatom pravu na doplatak ili Potvrdom porezne uprave iz koje je vidljiva isplata dječjeg doplatka).

Članak 4.

Iznos sufinanciranja jednog školskog obroka po učeniku iznosi 5,47 kuna.

Odobrena sredstva su u cijelosti bespovratna i financirana iz Fonda europske pomoći za najpotrebitije i Državnog proračuna Republike Hrvatske.

Članak 5.

Ova Odluka stupa na snagu danom donošenja.

KLASA: 602-02/21-01

URBROJ: 2100/11-21-01/190

U Šećerani, 04. svibnja 2021. god.

Predsjednica

Školskog odbora:

Tatjana Kusalić